Natuurlik is die Omotoso-saak haglik, maar die regering gebruik dit net om ʼn voet in die deur te kry en om vir kerke te begin voorskryf wat hulle mag en nie mag doen nie.
Dit wys weereens watter klug instellings soos die Kommissie vir die Bevordering en Beskerming van die Regte van Kultuur-, Godsdiens-, en Taalgemeenskappe (CRL Commission) is. Net soos die Suid-Afrikaanse Menseregtekommissie (SAMRK) het hulle nie ten doel om burgers en gemeenskappe te beskerm teen staatsinmenging nie, hulle soek eerder net gapings vir die staat om beheer te neem oor elke sfeer van ons lewens.